इंडोनेशिया के फ्यूल स्टोरेज स्टेशन में आग लगी, 16 लोगों की मौत
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar ओडिशा से पुणे जा रही एयर एशिया की फ्लाइट से पक्षी टकराया, इमरजेंसी लैंडिंग कराई गई - सपा के पूर्व MLA को 6 महीने की सजा, जमीन कब्जा करने के मामले में गाजियाबाद कोर्ट ने सुनाया फैसला
इंडोनेशिया के एक फ्यूल स्टोरेज स्टेशन में शुक्रवार को आग लग गई। इस हादसे में 16 लोगों की मौत हो गई जबकि कई लोग झुलस गए हैं। इस दौरान स्थानीय लोगों ने आग में फंसे कई लोगों की जान बचाई।
आज की अन्य बड़ी खबरें...
नोएडा की दवा कंपनी के 3 अफसर अरेस्ट; उज्बेकिस्तान सरकार का आरोप- दवा से उनके देश में 18 बच्चों की मौत हुई
नोएडा की दवा कंपनी के 3 अधिकारियों को पुलिस ने गुरुवार को अरेस्ट कर लिया। जबकि कंपनी के मालिक और सचिव फरार हैं। दरअसल, दिसंबर महीने में उज्बेकिस्तान सरकार ने आरोप लगाया था कि भारतीय कफ सिरप से उसके देश में 18 बच्चों की मौत हुई थी। सिरप नोएडा की कंपनी मैरियन बायोटेक में बनाया था।
कंपनी ने Doc-1 Max टैबलेट और सिरप उज्बेकिस्तान भेजा था। यहां से सैंपल लेकर जांच के लिए भेजे गए थे। सैंपल फेल होने पर गाजियाबाद ड्रग इंस्पेक्टर ने नोएडा के थाना फेज-3 में मुकदमा कराया गया। इसके बाद पुलिस ने यह कार्रवाई की। पूरी खबर यहां पढ़ें...
झारखंड में पूजा सिंघल के 2 करीबियों के 14 ठिकानों पर ED की रेड, कोयला कारोबारी के घर से 3 करोड़ जब्त
निलंबित IAS पूजा सिंघल की मुश्किलें और बढ़ सकती हैं। पूजा सिंघल के करीबी माने जाने वाले कोयला कारोबारी इजहार अंसारी और अशोक कुमार के 14 ठिकानों पर ED ने छापेमारी की है। ED ने इजहार अंसारी के हजारीबाग वाले घर से 3 करोड़ कैश जब्त किए हैं। अशोक कुमार जेएसएमडीसी के पूर्व प्रोजेक्ट डायरेक्टर हैं। पूरी खबर यहां पढ़ें...
बिहार में पूर्व सांसद मीना सिंह ने जदयू से इस्तीफा दिया, बोलीं- जंगलराज फिर से आ रहा है
बिहार की पूर्व सांसद मीना सिंह ने जदयू से इस्तीफा दे दिया है। उन्होंने कहा कि नीतीश कुमार के साथ कभी जुदा नहीं होना चाहती थी। लेकिन, तेजस्वी यादव को उन्होंने अपना उत्तराधिकारी बना दिया है। उस हिसाब से मेरा रहना सही नहीं है। मेरे पति अजित सिंह कांग्रेस में थे। मेरे पति ने जंगल राज से बिहार को छुटकारा दिलाने में नीतीश कुमार का साथ दिया था। पूरी खबर यहां पढ़ें...
कांग्रेस की पूर्व अध्यक्ष सोनिया गांधी की तबीयत बिगड़ी, दिल्ली के गंगाराम अस्पताल में भर्ती कराया गया
कांग्रेस की पूर्व अध्यक्ष सोनिया गांधी की तबीयत बिगड़ने के चलते दिल्ली के गंगाराम अस्पताल में भर्ती कराया गया है। मीडिया रिपोर्ट्स के मुताबिक, उन्हें गुरुवार को अस्पताल ले जाया गया। बताया जा रहा है कि सोनिया गांधी का इलाज चेस्ट मेडिसिन डिपार्टमेंट के सीनियर कंसल्टेंट की निगरानी में किया जा रहा है। फिलहाल उनकी हालत स्थिर बताई जा रही है।
इसके पहले 5 जनवरी को भी उन्हें वायरल इन्फेक्शन के चलते दिल्ली के गंगाराम हॉस्पिटल में एडमिट होना पड़ा था। पूरी खबर यहां पढ़ें...
कॉनराड संगमा 7 मार्च को मेघालय के मुख्यमंत्री पद की शपथ लेंगे, PM मोदी जाएंगे
NPP चीफ कॉनराड संगमा 7 मार्च को दूसरी बार मेघालय के मुख्यमंत्री पद की शपथ लेंगे। इसके पहले संगमा ने शुक्रवार को मेघालय के राज्यपाल फागू चौहान से मुलाकात की और पूर्वोत्तर राज्य में सरकार बनाने का दावा पेश किया। BJP प्रदेश अध्यक्ष अर्नेस्ट मावरी के मुताबिक इस समारोह में पीएम मोदी भी शामिल होंगे।
हाल ही में हुए विधानसभा चुनाव के दौरान एनपीपी मेघालय में सबसे बड़ी पार्टी के रूप में उभरी है। NPP ने 59 में से 26 सीटों पर जीत हासिल की। ​​भाजपा, एचएसपीडीपी और पीडीएफ ने दो-दो सीटें जीतीं, जबकि दो निर्दलीय उम्मीदवार भी विजयी हुए। UDP ने 11 सीटों पर जीत हासिल की।
PM मोदी अहमदाबाद में चौथा टेस्ट देखेंगे, ऑस्ट्रेलियाई प्रधानमंत्री भी साथ जाएंगे
प्रधानमंत्री नरेंद्र मोदी अहमदाबाद में इंडिया-ऑस्ट्रेलिया का टेस्ट मैच देखने जाएंगे। रिपोर्ट्स के मुताबिक, प्रधानमंत्री मोदी के साथ ऑस्ट्रेलिया के प्रधानमंत्री एंथोनी अल्बानीज भी मैच देखेंगे। बॉर्डर-गावस्कर सीरीज के तहत चौथा टेस्ट अहमदाबाद में 9 मार्च से टेस्ट मैच शुरू होगा। 4 टेस्ट मैच की सीरीज में भारत अभी 2-1 से आगे है।
इंदौर में खेला गया तीसरा टेस्ट भारत हार गई है। तीसरे दिन के पहले ही सेशन में टेस्ट खत्म होने के बाद पिच को लेकर सवाल उठ रहे हैं। भारत के WTC फाइनल के लिए इंतजार भी और बढ़ गया है। अब फाइनल पहुंचने के लिए भारत को चौथा टेस्ट जीतना होगा।
दिल्ली के सुल्तानपुरी में 200 झुग्गियों में लगी आग, 8 लोग घायल
दिल्ली के सुल्तानपुरी इलाके में गुरुवार देर रात आग लग गई। इस हादसे में 200 झुग्गियां जल गईं, जबकि आठ लोग घायल बताए जा रहे हैं। मीडिया रिपोर्ट्स के मुताबिक आग पर काबू पा लिया गया है। सभी घायलों को अस्पताल में भर्ती कराया गया है। वहीं पुलिस मामले की जांच कर रही है।
शाहरुख खान के घर में घुसे गुजरात के दो युवक, पुलिस ने किया गिरफ्तार
मुंबई पुलिस ने एक्टर शाहरुख खान के घर मन्नत में जबरन घुसने के आरोप में 2 लोगों को गिरफ्तार किया है। न्यूज एजेंसी के मुताबिक, 19-20 साल के दोनों युवकों को एक्टर के सुरक्षा गार्ड ने पकड़ लिया और बाद में उन्हें पुलिस के हवाले कर दिया गया। पुलिस के मुताबिक, पूछताछ में उन्होंने बताया कि वे गुजरात से अभिनेता से मिलने आए हैं। पूरी खबर यहां पढ़ें...
वाराणसी एयरपोर्ट को ड्रोन केमिकल से तबाह करने की धमकी, कहा- होली वाले दिन जमींदोज होगा एयरपोर्ट
होली के दिन वाराणसी के लाल बहादुर शास्त्री इंटरनेशनल एयरपोर्ट को केमिकल बम से जमीदोंज करने की धमकी मिली है। आरोपी ने कहा कि ड्रोन से केमिकल बरसाकर एयरपोर्ट को तबाह कर दिया जाएगा। NIT का एक प्रोफेसर इसके लिए केमिकल बना रहा है।
इसके बाद एयरपोर्ट प्रबंधन और सुरक्षा एजेंसियों ने एक आपात बैठक भी की। जिसमें सुरक्षा को और कड़ी करने का फैसला लिया गया। CISF के जवान अलर्ट हो गए हैं। एयरपोर्ट पर हर आने-जाने वाली की निगरानी बढ़ा दी गई है। पूरी खबर यहां पढ़ें...
राष्ट्रपति द्रौपदी मुर्मू आज भोपाल में अंतरराष्ट्रीय धर्म-धम्म सम्मेलन का उद्घाटन करेंगी
राष्ट्रपति द्रौपदी मुर्मू भोपाल में आज अंतरराष्ट्रीय धर्म-धम्म सम्मेलन का उद्घाटन करेंगी। सम्मेलन 5 मार्च तक चलेगा। इस सम्मेलन में 15 देशों के 350 से अधिक विद्वान शामिल हो रहे हैं। इसमें भूटान, मंगोलिया, श्रीलंका, इंडोनेशिया, थाइलैंड, वियतनाम, नेपाल, दक्षिण कोरिया, मॉरिशस, रूस, स्पेन, फ्रांस, अमेरिका और ब्रिटेन की सहभागिता रहेगी।
सपा के पूर्व MLA को 6 महीने की सजा, जमीन कब्जा करने के मामले में गाजियाबाद कोर्ट ने सुनाया फैसला
गाजियाबाद की अदालत ने समाजवादी पार्टी के पूर्व विधायक असलम चौधरी समेत चार आरोपियों को छह महीने की सजा सुनाई है। इन सभी पर जमीन पर अवैध रूप से कब्जा करने का आरोप था। कोर्ट में करीब 17 साल तक सुनवाई चली, जिसके बाद गुरुवार को ये फैसला आया है। इस केस में मुख्य गवाह ने अपने बयान बदल दिए थे, इसके बावजूद केस खारिज नहीं हुआ और आरोपियों को सजा हुई। पूरी खबर यहां पढ़ें
ओडिशा से पुणे जा रही एयर एशिया की फ्लाइट से पक्षी टकराया, इमरजेंसी लैंडिंग कराई गई
ओडिशा से पुणे जा रही एयर एशिया की फ्लाइट के टेक ऑफ करते ही उससे एक पक्षी टकरा गया। इसके बाद भुवनेश्वर के बीजू पटनायक इंटरनेशनल एयरपोर्ट पर फ्लाइट की इमरजेंसी लैंडिंग कराई गई। एयरपोर्ट अथॉरिटी ने बताया कि सभी पैसेंजर्स सुरक्षित हैं।